# Dolors Marín Silvestre

Dolors Marín Silvestre (Hospitalet de Llobregat, 1957) Kataluniako historialari eta ikerlaria da, Europako gizarte-mugimendu garaikideen historian aditua.

## Biografia

Marín 1995ean doktoratu zen Geografia eta Historian Bartzelonako Unibertsitatean (UB), "De la llibertat per coneixer, al coneixement de la llibertat: l'adquisicio de cultura en la tradicio llibertaria" (Ezagutzeko askatasunetik, askatasunaren ezagutzara: Kultura eskuratzea tradizio libertarioan) izeneko tesiarekin. Bertan, Kataluniako anarkisten kultur iruditeria eta praktikak aztertu zituen. Marínek bere lanetan Kataluniako kultura libertarioaren eraketa, kidetasun anarkistako taldeen antolaketa eta frankismoaren aurkako erresistentzia armatua aztertu izan ditu batez ere. Geografia eta historia ikasi ondoren, Bartzelonako Gizarte Ikasketen Institutu Katolikoan (ICESB) Soziologia ikasi zuen. Parisko Sorbonan ere egon zen hiru urtez, Consell Interdepartamental de Recerca i Innovació Tecnològica (CIRIT) erakunde publikoaren beka bati esker. Bertan, pasa den mendeko 20ko hamarkadan Frantziako eta Kataluniako kultur mugimenduen artean (indibidualismoa, neomalthusianismoa, amodio askea, esperantismoa) izan ziren loturak aztertu zituen.

### Ibilbide profesionala

Marinek, Europako gizarte-mugimendu garaikideen historian aditu gisa, arlo horretako hamar liburu baino gehiago argitaratu ditu zenbait argitaletxetan, eta hainbat argitalpen egin ditu esparru akademikoetan eta dibulgazio aldizkarietan. Lanaren Konfederazio Orokorrak (CGT) sindikatu anarkosindikalistak1988tik argitaratzen duen Librepensamiento aldizkariko erredakzio kontseiluko kidea izan zen 2018tik 2022ra arte. Gainera, Xarxa Vives d'Universitats (Vives unibertsitate-sarea) elkartearen Diccionario biogràfic de dones (Emakumeen hiztegi biografikoa) erredakzio-taldeko kidea da. Hiztegi biografikoa Kataluniako Generalitateak eta Mallorcako Uharteko Kontseiluak bultzatutako proiektu bat da, katalanez hitz egiten duten lurraldeen historian emakumeek aktibismotik eta ezagutza-esparru desberdinetatik egin duten ekarpena ezagutzera ematea helburu duena.
Bere lanetan, Katalunian feminismoan eta langileen borrokan erreferente izan diren zenbait izen berreskuratu ditu, hala nola, Angeles Lopez de Ayala eta Teresa Claramunt, eta Espainiako gerra zibilaren aurretik eta bitartean 'Mujeres Libres' emakume anarkisten erakundeak egindako lana ikertu du.
Ikus-entzunezko zenbait proiektutan (erreportajeak eta filmak) ere lan egin du dokumentalista eta aholkulari gisa, adibidez, Espainiako Estatuko anarkiari buruzko “Vivir la utopía” eta “Catalunya retalls” (RTVE), “Passa el segle” (Canal Nou), “Maquis a Catalunya” eta “Aquell 98” (TV3). Bartzelonako Etnologia eta Munduko Kulturen Museoko zenbait erakusketatako komisarioa ere izan da: Surrealisme i Etnografia: la trobada fecunda (2000); L’Hospitalet, 100 anys d’Ajuntament; Collblanc-La Torrasssa, història d’un barri (2001) eta Gitanos, sis segles de cultura rom a Catalunya.
Kataluniako Etnologia Ikerketarako Behatokiarekin (Observatori per a la Recerca Etnològica de Catalunya) lan egiten du oroimen historikoaren esparruan. Horrez gain, Associació Memòria de Mallorca per la recuperació de la memòria històrica elkarteko kidea da eta Balear Uharteetako Gobernuko Hobien Batzordeko aholkularia. Memoria historikoa berreskuratzeari buruzko hainbat jardunalditan parte hartu du (Cuencako La Gavilla Verde edo Extremadurako Jerte eskualdeko gazteen elkarteak antolatutakoetan, adibidez), eta Kataluniako Makiak Omentzeko Martxaren sortzaileetako bat da.

## Obra

* 1996 – Partisanas: la mujer en la resistencia armada contra el fascismo y la ocupación alemana (1936-1945). Ingrid Strobl-ekin batera. Virus.
* 2004 – Francesca Bonnemaison: educadora de ciudadanes. Diputación de Barcelona. ISBN 978-84-9803-009-9.
* 2005 – Ministros anarquistas: la CNT en el gobierno de la II República (1936-1939). Ed. Debolsillo. ISBN 978-84-9793-505-0.
* 2009 – Clandestinos: el maquis contra el franquismo, 1934-1975. Plaza & Janés. ISBN 978-8401530531.
* 2009 – La Semana Trágica: Barcelona en llamas, la revuelta popular y la Escuela Moderna. La Esfera de los Libros. ISBN 9788497347884.
* 2009 – Memòria Històrica dels Ateneus a Catalunya: un patrimoni de pràctica associativa i una història que cal rescatar. Fundació Ferrer i Guàrdia. ISBN 978-8487064692.
* 2010 – Anarquistas: un siglo de movimiento libertario en España. Ariel. ISBN 978-8434469341.
* 2010 – Els Montseny-Mañé, un laboratori de les idees. Con Salvador Palomar. Col·lecció "Les veus del temps". Carrutxa. ISBN 978-8487580505.
* 2014 – Anarquismo: una introducción. Ariel. ISBN 978-84-344-1788-5.
* 2018 – Espiritistes i lliurepensadores: dones pioneres en la lluita pels drets civils. Maeva. ISBN 978-8417214036.
* 2019 – Escenarios de la memoria: mujeres obreras en el Raval. Associació Cultural El Lokal. ISBN 978-8412025729.

## Erreferentziak

* Artikulu hau, osorik edo zatiren batean, gaztelaniazko wikipediako «Dolors Marín» artikulutik itzulia izan da, 2024-10-07 data duen 162885803 bertsioa oinarritzat hartuta. Sartze-datarik ez duten erreferentziak, edo 2024-10-07 baino lehenago datatuak, jatorrizko artikulutik ekarri dira itzulpenarekin batera.
* ↑ «Marin Silvestre, Dolors» Puvill Libros, S.A. (Noiz kontsultatua: 2024-10-12).
* ↑ (Gaztelaniaz) Marín Silvestre, Dolors. (1995). De la llibertat per coneixer, al coneixement de la llibertat: l'adquisicio de cultura en la tradicio llibertaria. Universitat de Barcelona (Noiz kontsultatua: 2024-10-12).
* 1 2 3 4 5 (Gaztelaniaz) Panadero, Hungría; Georgina Gilart, Georgina eta Ortí, Carlos (Koordinatzaileak). (2021). Informe Ferrer Guardia 2021. Feminismos, religiones y libertad de conciencia. Fundación Francisco Ferrer Guardia, 175 or. ISBN 978-84-87064-90-6. (Noiz kontsultatua: 2024-10-12).
* ↑ «Marin Silvestre, Dolors» Puvill Libros, S.A. (Noiz kontsultatua: 2024-10-12).
* ↑ (Gaztelaniaz) «Dolors Marín Silvestre» Dialnet (Noiz kontsultatua: 2024-10-12).
* ↑ (Gaztelaniaz) Libre Pensamiento 94 - 2008ko udaberria (Noiz kontsultatua: 2024-10-18).
* ↑ (Gaztelaniaz) Libre Pensamiento 111 - 2022ko uda (Noiz kontsultatua: 2024-10-18).
* 1 2 (Katalanez) «Espiritistes i lliurepensadores. Dones pioneres en la lluita pels drets civils, de Dolors Marín» La Central Llibreria (Noiz kontsultatua: 2024-10-16).
* 1 2 (Katalanez) «Dolors Marín presenta el seu últim llibre «Espiritistes i lliurepensadores» | La Torre del Palau» La Torre del Palau (Noiz kontsultatua: 2024-10-16).
* ↑ «Diccionari Biogràfic de Dones - Centre Dolors Piera d'Igualtat d'Oportunitats i Promoció de les Dones» www.cdp.udl.cat (Noiz kontsultatua: 2024-10-18).
* ↑ (Katalanez) «MARIN SILVESTRE, Dolors. Espiritistes i lliurepensadores. Dones pioneres en la lluita pels drets civils (liburuaren aipamena)» CEHI- Universitat de Barcelona 2020ko urria (Noiz kontsultatua: 2022-10-16).
* 1 2 «L'Hospitalet escriu - Dolors Marín» sites.google.com.
* ↑ (Gaztelaniaz) «Dolors Marín» La Esfera de los Libros (Noiz kontsultatua: 2024-10-18).
* ↑ (Gaztelaniaz) «Dolors Marín» La Esfera de los Libros (Noiz kontsultatua: 2024-10-20).
* ↑ (Gaztelaniaz) «Libros de DOLORS MARIN | Casa del Libro» casadellibro (Noiz kontsultatua: 2024-10-20).
* ↑ (Gaztelaniaz) Strobl, Ingrid; Marín, Dolors. (2008). Partisanas: la mujer en la resistencia armada contra el fascismo y la ocupación alemana (1936 - 1945). Virus ISBN 978-84-88455-25-3. (Noiz kontsultatua: 2024-10-20).
* ↑ Marín Silvestre, Dolors. (2004). Francesca Bonnemaison: educadora de ciutadanes. Diputació Barcelona, Servei de Promoció de Polítiques d'Igualtat Dona-Home ISBN 978-84-9803-009-9. (Noiz kontsultatua: 2024-10-20).
* ↑ Marín Silvestre, Dolors. (2005). Ministros anarquistas: la CNT en el gobierno de la II República (1936-1939). Nuevas Ediciones de Bolsillo ISBN 978-84-9793-505-0. (Noiz kontsultatua: 2024-10-20).
* ↑ Marín Silvestre, Dolors. (2002). Clandestinos: el Maquis contra el franquismo, 1934 - 1975. (1. ed. argitaraldia) Plaza & Janés ISBN 978-84-01-53053-1. (Noiz kontsultatua: 2024-10-21).
* ↑ Marín Silvestre, Dolors. (2009). La Semana Trágica: Barcelona en llamas, la revuelta popular y la Escuela Moderna. (1. ed. argitaraldia) Esfera de los Libros ISBN 978-84-9734-788-4. (Noiz kontsultatua: 2024-10-21).
* ↑ Marín Silvestre, Dolors. (2010). Memòria històrica dels ateneus a Catalunya: un patrimoni de pràctica associativa i una historia que cal rescatar. ISBN 978-84-87064-69-2. (Noiz kontsultatua: 2024-10-21).
* ↑ Marín Silvestre, Dolors. (2010). Anarquistas: un siglo de movimiento libertario en España. Editorial Ariel ISBN 978-84-344-6934-1. (Noiz kontsultatua: 2024-10-21).
* ↑ Marín Silvestre, Dolors; Palomar i Abadia, Salvador. (2006). Els Montseny Mañé: un laboratori de les idees. ISBN 978-84-89688-37-7. (Noiz kontsultatua: 2024-10-21).
* ↑ Marín Silvestre, Dolors. (2014). Anarquismo: una introducción. (Primera edición. argitaraldia) Ariel ISBN 978-84-344-1788-5. (Noiz kontsultatua: 2024-10-21).
* ↑ Marín Silvestre, Dolors. (2019). Escenarios de la memoria, mujeres obreras en el Raval. ISBN 978-84-120257-2-9. (Noiz kontsultatua: 2024-10-21).

## Kanpo estekak

* Dolors Marínen argitalpenak Dialnet-en.
* Dolors Marín. Historiadora y profesora. Barcelona Cultura. www.barcelona.cat
* La labor de Mujeres Libres en el 36 inspiró a las feministas de los sesenta en Estados Unidos (Elkarrizketa) (2017-04-10) Biblioteca Libertaria Armando Borghi. Dossier sobre la mujer
* Dolors Marín Silvestre (2024-05-04) L'Hospitalet escriu
* Dolors Marín, doctora en història (Elkarrizketa) (2005eko martxoa) Blog Espai de Llibertat
* Comajoan, Josep, Entrevista a Dolors Marín: «Las mujeres son las que construyen un verdadero tejido en torno a las cooperativas históricas» (2023-02-11) Briega. Contrainformación en Cantabria.
* Dolors Marín. La historiadora del anarquismo (2024-05-26) Briega. Contrainformación en Cantabria.
* Marín, Dolors, Anarquismo y feminismo, notas para un debate constructivo (Hitzaldia) (2018-03-17) Rojo y negro, YouTubeko kanala.
* Datuak: Q65684106